Document ID: 32007R1248

NÕUKOGU MÄÄRUS (EÜ) nr 1248/2007,
22. oktoober 2007,
millega tunnistatakse kehtetuks määrus (EÜ) nr 2040/2000 eelarvedistsipliini kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 37, 279 ja 308,
võttes arvesse komisjoni ettepanekut,
võttes arvesse Euroopa Parlamendi arvamust, (1)
võttes arvesse Euroopa Kontrollikoja arvamust, (2)
ning arvestades järgmist:
(1)
Nõukogu 26. septembri 2000. aasta määrusega (EÜ) nr 2040/2000 eelarvedistsipliini kohta (3) sätestatakse eeskirjad, mille eesmärk on tagada nii Euroopa Põllumajanduse Arendus- ja Tagatisfondi tagatisrahastu kui ka välistehingute reserviga seotud ühenduse kulude nõuetekohane haldamine kooskõlas usaldusväärse finantsjuhtimise põhimõtetega, mis on kehtestatud Euroopa Parlamendi, nõukogu ja komisjoni 6. mai 1999. aasta institutsioonidevahelises kokkuleppes eelarvemenetluse parandamise ja eelarvedistsipliini kohta. (4)
(2)
Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe eelarvedistsipliini ja usaldusväärse finantsjuhtimise kohta (5) („2006. aasta institutsioonidevaheline kokkulepe”) I lisas sisalduva finantsraamistikuga aastateks 2007-2013 sätestatud ülemmäärad välistavad vajaduse säilitada määruse (EÜ) nr 2040/2000 I osas kehtestatud põllumajanduskulusid käsitlevad põllumajanduse juhtsuunised.
(3)
Ülejäänud põllumajanduse eelarvedistsipliini käsitlevad määruse (EÜ) nr 2040/2000 I osa sätted on asendatud nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (6) artiklitega 18, 19 ja 20.
(4)
Määruse (EÜ) nr 2040/2000 välistehingute reserve käsitlevas II osas nimetatud tagatisfondi ja hädaabireservi rahastamisega seotud erisätted ja meetmed, mis moodustavad omavahendite süsteemi raames erandi, ei ole enam vajalikud. 2006. aasta institutsioonidevahelise kokkuleppe finantsraamistikus aastateks 2007-2013 asendati laenutagatiste reserv 4. rubriigi (ELi ülemaailmne roll) alla kuuluva eelarvereaga. Hädaabireservi käsitlevad põhimõtted on sätestatud nõukogu 25. juuni 2002. aasta määruses (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (7) kõnealuse reservi suurus ja kasutustingimused on sätestatud 2006. aasta institutsioonidevahelises kokkuleppes. Kolmandate isikute huvid otseselt puuduvad ja seetõttu ei ole põhjust viimati nimetatuid määrusesse kaasata.
(5)
Kõik määruse (EÜ) nr 2040/2000 sätted tunnistatakse seetõttu aegunuks.
(6)
Seetõttu tuleks määrus (EÜ) nr 2040/2000 tunnistada kehtetuks,
ON VASTU VÕTNUD KÄESOLEVA MÄÄRUSE:
Artikkel 1
Määrus (EÜ) nr 2040/2000 tunnistatakse kehtetuks alates 1. jaanuarist 2007.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 22. oktoober 2007

Labels: 11
15